Izvor: Borna Filic/PIXSELL

U znak potpore nerođenom djetetu, njegovoj majci i obitelji kako bi se skrenula pozornost na poštivanje svakoga ljudskog života – od začeća do prirodne smrti, u Zagrebu i Splitu održava se "Hod za život".

13:00 Završili su govori, ljudi su još na Trgu te se druže uz glazbu.

12:50 Policija je objavila kako je na Hodu bilo 15.000 ljudi.

12:35 Aktivisti prava na izbor izvijesili su na zgradama na Trgu bana Jelačića transparente.











12:27 Službenih policijskih procjena o broju okupljenih zasad nema.



12:24 U Splitu nema zasad zabilježenih incidenata, a okupilo se između 4.000 i 5.000 ljudi, prema procjenama, te su među prisutnima i Alen Nižetić te Meri Cetinić.



12:15 Povorka Hoda za život stigla je na Trg bana Jelačića i opet sviraju Thompsonove pjesme, ali i pjesmu Novih fosila "Za ona dobra stara vremena".





Izvor: N1



12:10 Žene su svjesna politička bića, a ne inkubatori i mi branimo pravo na izbor, kazala je za N1 jedna od aktivistkinja s kontraprosvjeda Hodu za život Sanja Kovačević.



"Ne možemo dopustiti da se pod lažnim Hodom za život gaze naša prava i životi. Ovo de facto nije nikakav hod za život nego njihov politički skup. Imaju veliki utjecaj, sjede u vijećima i odborima koji rade na novom zakonu o pobačaju. Ustavni sud je samo prebacio lopticu i mislimo da su prava žena na izbor i na samostalne odluke iznimno ugroženi u ovom trenutku i zato smo okupili veliku platformu i tu smo da pokažemo otpor i obranimo reproduktivna prava. Njihove poruke potpuno obezvrijeđuju žene i svode ih na inkubatore nacije", rekla je Kovačević i upozorila: "Brine nas što je predviđeno savjetovanje žena, a iskustva drugih država kažu da su ta savjetodavna tijela bili pripadnici crkve ili udruga poput Vigilarea i U ime obitelji. To nije nikakvo savjetovanje, nego odgovaranje."



12:03 Nakon što je policija uklonila aktiviste kolona je nastavila hodati Ilicom i pristiže na Trg bana Jelačića.





Izvor: N1

11:57 U pozadini se nazire kolona Hoda za život i čeka da policija odvede sve aktiviste dok u pozadini svira "Večeras je naša fešta".



11:47 Nadomak Trga bana Jelačića kod zgrade Name 20-ak aktivista i aktivistkinja je sjelo nasred ulice i zapriječilo prolaz sudionicima i sudionicama Hoda za život. Policija se približila i odnosi jednog po jednog aktivista i aktivistkinju, koji su mirno sjeli pred kolonu i ne odupiru se ni dok ih policija vodi u maricu. Policija je došla u još jednom vozilu i u to drugo vozilo odnosi preostale aktiviste, a među njima je, kako javlja Index, i Sanja Sarnavka te Sanja Juras.





Dio aktivista sjeo na pod kako bi prepriječio prolazak kolone Hoda za život. Policija ih krenula unositi u vozilo #n1infopic.twitter.com/nh5UBJb3z2 — Katarina Brecic (@kbrecic) May 20, 2017





11:17 Broj okupljenih će biti najveći za otprilike pola sata kada budu na Trgu bana Josipa Jelačića.

Kod Britanskog trga očekuju ih aktivisti s transparentima koji su protiv Hoda.





Izvor: N1

"Ovo nije Hod za život, ovo je politički skup koji najprije želi ograničiti pobačaj, a zatim ga zabraniti. Ne možemo dopustiti da lažnim Hodom za život gaze naša prava", kažu.





Izvor: N1

11:00 Krenula je kolona s Trga Franje Tuđmana.

10:59 Kolona se upravo formirala, okupilo se nekoliko tisuća ljudi, policija osigurava povorku koja bi trebala očeti u ovim trenucima.

10:45 Simbolično ostavljajući obrise žena koje su stradale od posljedica nesigurnog pobačaja, a uz koje su otisnute vješalice s porukom "Nećemo natrag", drugu večer za redom anonimne aktivistkinje održale su noćnu akciju ističući da "pobačaj mora biti legalan, siguran i besplatan", objavio je portal Libela.





Akcija "Nećemo natrag" Izvor: Libela/Anonimno Akcija "Nećemo natrag" Izvor: Libela/Anonimno Akcija "Nećemo natrag" Izvor: Libela/Anonimno Akcija "Nećemo natrag" Izvor: Libela/Anonimno Akcija "Nećemo natrag" Izvor: Ilustracija, Libela/Anonimno Akcija "Nećemo natrag" Izvor: Libela/Anonimno



10:42 U Splitu se iz razglasa čuju Thompsonove pjesme.

"A što je ženin izbor? Ono što mi želimo je da radimo na informiranosti da se u svakoj bolnici žena može informirati. Istraživanja su pokazala da kada žena dođe na abortus da se predomisli ako joj se da vremena", rekao je koordinator Hoda za život u Tomislav Slavić te dodao da sudionici marša "radosno poručuju da su za život".

"Ženi se sjaji lice kad je trudna", rekao je Slavić govoreći o razlozima današnjeg marša u Splitu. Slavić kaže da je osobno pozvao više političara da se pridruže "Hodu" kako bi se promijenila zakonska regulativa. Među sudionicima "Hoda" su čelnici HDZ-a te pravaških stranaka.





10:35 "Ne očekujemo ništa, tu su svi radosni, veseli i ne znam tko bi mogao biti protiv. Želimo sve ljude osvijestiti da je život temeljno ljudsko pravo i da se svatko ima pravo roditi. Što mislite koja bi druga kolona bila bitnija od ove, za život. Ova inicijativa nije zakonodavna, želi podići svijest kada počinje život, a mogli ste čuti i informirati se da život počinje začećem. Ne znam tko nas želi obmanuti idejom da život ne počinje začećem", rekla je jedna od organizatorica.

Kristina Bakula iz koordinacijskog tima Hoda za život rekla je da se oni drže uputa Ustavnog suda da informiraju, educiraju i podižu svijest kada počinje život - začećem. "Većina žena ne zna da djetetu srce kuca već s 18 dana, mediji to ne prenose."

Organizatori su rekli kako očekuju 20.000 ljudi.

10:20 Sudionici hoda za život pripremaju svoje transparente.

Transparenti Hoda za život Izvor: N1 Transparenti Hoda za život Izvor: N1 Transparenti Hoda za život Izvor: N1 Transparenti Hoda za život Izvor: N1

9:55 Počelo je okupljanje za Hod za život, prisutna je i interventna policija, a kolona prema Trgu bana Jelačića kreće u 11 sati

Izvor: N1

Izvor: N1

Pocelo okupljanje za Hod za zivot, prisutna i interventna policija, kolona prema Trgu bana Jelacica krece u 11h #n1infopic.twitter.com/9Kx54xQpj9 — Antonio Zavada (@azavada) May 20, 2017

U Zagrebu je okupljanje u 10 sati na Trgu dr. Franje Tuđmana, a onda će se Ilicom krenuti prema Trgu bana Josipa Jelačića.

Hod za život uživo možete pratiti na portalu N1 televizije.

U Splitu je okupljanje, koje se ove godine u gradu pod Marjanom održava prvi put, zakazano ispred Gospe od zdravlja i hodat će se Marmontovom do rive.

Prvi Hod za život u Hrvatskoj održan je u svibnju prošle godine u Zagrebu uz sudjelovanje više od 15.000 ljudi prema procjeni organizatora, a ove godine organizatori očekuju još veći interes.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.







